# ***Csanytelek Község Önkormányzata Jegyzőjétől***





***6647 Csanytelek, Volentér János tér 2.***

## ***🖀: 63/578-510, 63/578-511 Email: jegyzo@csanytelek.hu***

CS/1241-2/2021.

**E l ő t e r j e s z t é s**

**Csanytelek Község Önkormányzata Képviselő-testülete 2021. júliusi ülésére**

**Tárgy:** *Csanytelek Község Önkormányzata és a Csanyteleki Polgármesteri Hivatal iratkezelési rendjének belsőellenőr általi ellenőrzése*

**Tisztelt Képviselő-testület!**

Tájékoztatom Önöket arról, hogy a Kormány által a veszélyhelyzet kihirdetésének és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet 1. §-ával veszélyhelyzetet hirdetett ki Magyarország egész területére. Ez idő alatt érvényesült a vonatkozó törvény 46. § (4) bekezdésébe rögzített azon rendelkezés, hogy a veszélyhelyzet ideje alatt a képviselő-testület feladat- és hatáskörét a település polgármestere gyakorolja. Ezt a rendelkezést a 307/2021. (VI. 5.) Korm. rendelettel feloldotta a Kormány, így 2021. június 15. napjától ismét jogosult a képviselő-testület a feladat- és hatásköre sajátjogon való gyakorlására.

A tárgyi előterjesztéshez csatolt belsőellenőri jelentés a képviselő-testület által jóváhagyott éves ellenőrzési terv részeként készült el, az iratkezelés szúrópróbaszerű ellenőrzése módszerével. Az iktatóprogram és az Iratkezelési Szabályzat alkalmazása a vonatkozó hatályos központi jogszabályokban foglaltaknak megfelelőn történik. A módosításokkal egységes szerkezetbe foglalt Szabályzatot az illetékes Kormányhivatal és a Levéltár felülvizsgálta és jóváhagyta. Az irattári terv szerint valósult meg mind a belső- mind a külső irattárba kezelt iratok őrzése, selejtezése, levéltári átadásra való előkészítése. A Hivatalhoz érkező beadványok szakszerű kezelése, nyilvántartása, kézbesítése, védelme feltételei rendelkezésre állnak. Az ASP iratkezelő szoftverrel vezérelt adatbázisban nyilvántartott, jelszóval levédett adatok kezelése a Szabályzatban foglaltaknak megfelelnek, amelyek a vonatkozó hatályos központi jogszabályokon alapulnak. Az iratok kezelésével megbízott hivatali köztisztviselő munkaköri leírásában foglaltaknak megfelelve szakszerűen folytatja feladata ellátását, amely igen sokrétű.

A jelentés nem tartalmaz hiányosságot, jogszabálysértésre való utalást, így intézkedési terv készítése elrendelését sem.

**Tisztelt Képviselő-testület!**

Az önkormányzat és a hivatal iratkezeléséért felelős vezetőként tárgyban beterjesztett jelentés megvitatását és változtatás nélküli elfogadását kezdeményezem a csatolt határozati javaslat változtatás nélküli jóváhagyásával.

C s a n y t e l e k, 2021. június 18.

Tisztelettel:

…………………………….

Kató Pálné jegyző

**../2021. (VII. .. .) Ökt határozat**

**Tárgy:** *Csanytelek Község Önkormányzata és a Csanyteleki Polgármesteri Hivatal iratkezelési rendjének belsőellenőr általi ellenőrzése*

**Határozati j a v a s l a t**

Csanytelek Község Önkormányzata Képviselő-testülete a tárgyban benyújtott előterjesztéshez 1. mellékletként csatolt, az éves belső-ellenőrzési tervbe felvett ellenőrzések közül az esedékes *belsőellenőri jelentést* megtárgyalta és változtatás nélkül elfogadta azt, tekintettel arra, hogy intézkedési terv készítésére okot adó körülmény nem merült fel.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Gajdán Lejla belsőellenőr (Szeged)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője (Helyben)
* Irattár